Държавен вестник, бр. 44, 2019 г., стр. 87

БРОЙ  44	
Д Ъ Р Ж А В Е Н  В Е С Т Н И К 	
СТР.  87  
ководителя или на член на експертната група. 
Предаването се отразява в присъствения списък 
чрез полагане на подпис от кандидата.
35. В присъствието на членове на експертна­
та група ръководителят є разпечатва големите 
пликове и поставя еднакви номера на малкия и 
големия плик и на листовете с писмената рабо­
та. До приключване оценяването на писмените 
работи малките пликове се съхраняват от ръко­
водителя на експертната група неразпечатани.
36. Решението на казуса се оценява в цяло 
число съобразно следните критерии: 
36.1. отговори на поставените в казуса въпро­
си – от 0 до 7 точки;
36.2. познаване на относимата нормативна 
база – от 0 до 5 точки;
36.3. последователност на изложението и ло­
гическа свързаност – от 0 до 3 точки.
37. Максималният брой точки, които може да 
получи кандидат при решаването на казуса, е 15. 
38. Елиминаторният праг за преминаване на 
втора част на етапа е най-малко 10 точки.
39. Писмените работи се проверяват от двама 
от членовете на експертната група, които незави­
симо един от друг оценяват решението на казуса. 
Оценката се определя като средноаритметична 
стойност от оценките на проверяващите.  
40. След оценяването на писмените работи 
не се допускат корекции освен за отстраняване 
на явни фактически грешки.
41. След приключване на оценяването в при­
съствието на членовете на експертната група 
ръководителят разпечатва малките пликове и 
идентифицира писмените работи, като резулта­
тите на кандидатите се отразяват в протокол.
42. Експертната група уведомява писмено 
съответната/ите конкурсна/и комисия/и за резул­
татите на кандидатите от втората част на етапа. 
43. Комисията допуска до следващия етап 
кандидатите, преминали елиминаторния праг 
на втората част, и прекратява участието в кон­
курсната процедура на кандидатите, които не 
са преминали елиминаторния праг на втората 
част на етапа.
44. Резултатите от етапа на кандидатите, 
преминали елиминаторните прагове на двете 
части, се образуват като математически сбор от 
оценките на писмения тест и решаването на казус.
45. Материалите от проведен от експертна 
група по чл. 7, ал. 6, т. 4 етап се предоставят на 
съответната конкурсна комисия с изключение 
на списъците и протоколите по т. 3, 25 и 41. 
Ако кандидат участва едновременно в две или 
повече конкурсни процедури, ръководителят на 
експертната група определя на коя комисия да 
изпрати оригиналите на материалите от етапа, 
а на останалите комисии се изпращат копия от 
материалите.“
Преходни и заключителни разпоредби
§ 11. Започналите и неприключили до 
влизането на наредбата в сила конкурсни 
процедури за назначаване на длъжности за 
разследващи полицаи се довършват по досе­
гашния ред.
§ 12. Разпоредбата на чл. 22а, ал. 5 се 
прилага за изследвания на професионалните 
знания на кандидатите за разследващи по­
лицаи, извършени след влизането в сила на 
тази наредба.
§ 13. Наредбата влиза в сила от деня на 
обнародването є в „Държавен вестник“.
Министър:
Младен Маринов
4006
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 447-ЕП
от 29 май 2019 г.
На основание чл. 57, ал. 1, т. 1, чл. 387, 
ал. 1 и чл. 390, ал. 5 от Изборния кодекс 
Централната избирателна комисия
Р Е Ш И : 
І. Обявява окончателните резултати от 
произведените на 26 май 2019 г. избори за 
членове на Европейския парламент от Ре­
публика България, както следва:
1. Брой на избирателите според избира­
телните списъци при предаването им на 
СИК – 6 288 656.
2. Брой гласували избиратели според 
положените подписи в избирателните спи­
съци – част І и част ІІ, включително в 
допълнителната страница (под чертата) –
2 095 575.
3. Общ брой на намерените в избирател­
ните кутии бюлетини и потвърдените гласове 
от машинното гласуване – 2 095 561.
4. Общ брой на действителните гласове 
(бюлетини и машинно гласуване) – 2 015 341:
4.1. Брой действителни гласове, подаде­
ни за кандидатите на партии, коалиции и 
инициативни комитети – 1 954 291:
а) брой намерени в избирателната кутия 
действителни гласове (бюлетини), подадени 
за кандидати на партии, коалиции и ини­
циативни комитети – 1 800 800;
б) брой действителни гласове от машинно 
гласуване, подадени за кандидати на партии, 
коалиции и инициативни комитети – 153 501.
4.2. Брой действителни гласове с от­
белязвания в квадратчето „Не подкрепям 
никого“ – 61 029:
а) брой намерени в избирателните кутии 
действителни гласове (бюлетини) с отбе­
лязвания „Не подкрепям никого“ – 55 192;
б) брой действителни гласове с отбеляз­
ване „Не подкрепям никого“ от машинното 
гласуване – 5837.
5. Общ брой недействителни гласове: 
80 238.